# Ferietrekk 2017

Lønnsutbetalingssystemet i Aker Solutions AS baseres på at alle ansatte i 100 % stilling tildeles en feriekvote på 187,5 timer pr år. Samtidig utbetaler lønnsutbetalingssystemet 162,5 timer fast hver måned, unntatt i juni hvor hele ferien avregnes mot månedslønn 162,5 t + feriepenger. For medarbeidere over 60 år gjelder egne regler for tilleggsferien.

Dere som vært permittert i 2016, og derfor ikke har full opptjening av feriepenger hos Aker Solutions AS, gjør vi oppmerksom på at ferietrekket i juni kan resultere i mindre utbetaling enn du kanskje forventer. Dersom du som ansatt ikke har full opptjening av feriepenger hos oss eller annen arbeidsgiver kan du om ønskelig få redusert ferietrekket. I den forbindelse ber vi deg innen 01.04.2017 ta kontakt med:

Knut Vidar Holen på e-post knut.vidar.holen@akersolutions.com eller

Åse Helen Andersen på e-post ase.helene.andersen@akersolutions.com for avtale om redusert ferietrekk.

Vi gjør oppmerksom på at det i henhold til tariffavtaler benyttes arbeidstidsordning offshore, og i noen tilfeller ved lokale avtaler om innarbeidingsordninger på landanlegg, hvor ferie er en del av arbeidsplanen (eksempelvis gir offshoresyklus 22,5 ferietimer pr rotasjon). Dersom en ønsker redusert ferietrekk gjøres det oppmerksom på at forbruket av ferie i arbeidsplaner vil bli avregnet på lønn i etterkant av hver rotasjon (arbeidssyklus).